Pročko, Jozef, poslanec NR SR (2023-12-19):
Myslíte, viete, ako by na mňa ziapali, keby som toto robil? Škoda, že tu nie je Sulík, aby povedal, aby nevykrikoval. A toto robia, to je neskutočný klientelizmus ako korupcia na každom jednom úrade. Richter ten si zamestnal syna, Gašpar ten si zamestnal syna, no prečo by som sa nepostaral o rodinu, nie? Na každom jednom úrade, čo teraz vymenia, nebude odborník, bude tam niekto, kto je poplatný tomu Ficovi, kto mu dlhuje, len viete, za čo mu dlhuje? Lebo Fico mu dal nejaký ten flek, niečo, no tak budú tichučko. Vy si myslíte, že týchto 79 nie je vďačných Ficovi za niečo? Vy si myslíte, že Pellegrini pred voľbami, keď rozprával, že on si nikdy v živote nesadne za stôl s Ficom, nikdy v živote. Prečo si za ním sadne? Prečo robí to, čo chce Fico? Čo, veď nemá morálku? Ja som skončil, Fico, ja s tým nechcem mať nič spoločné, to rozprával pred voľbami. Slováci, toto vám rozprával pred voľbami. Teraz, keď sem príde Fico, pusipajtášajú si ako najbližší bratia. Počul som takú jednu kuloárnu záležitosť, o ktorej nebudem rozprávať, keď sa mi potvrdí, tak to bude pecka, keď toto sa tu udialo v Národnej rade, čo sa tu udialo, ako tu Fico prišiel robiť poriadky s niektorými. Vrátim sa k tomu ministerstvu športu. Ministerstvo športu sa dáva do rúk človeka, ktorý, pozrite sa, ako tu sedí, mali sme tu taký konflikt minule, ale len preto, lebo naozaj nedával pozor a poslankyňa, neviem, ktorá to z vás bola, tak reagovala, on povedal, reagujte na to, čo povedala predrečníčka. On vôbec nedával pozor, ale vy ste reagovali, tak som povedal, reaguje. Povedal mi, že som gadžo. Vidíte, ako tu Danko sedáva, ako je tam rozvalený, ako ho tu nebaví. Jeho to tu nebaví, ale pozor, bude ho to baviť, lebo 100 miliónikov príde, to ho bude baviť, to ho bude baviť. A ja budem stále apelovať na vás, milí kolegovia, naozaj z opozície, aby sme využili toto právo rozprávať a aby sme oddialili ten proces toho, aby nám tu ukradli špeciálnu prokuratúru, lebo je to veľmi dôležité, veľmi je to dôležité, veľmi. Najdôležitejším pre nás všetkých je naozaj spolupracovať a ja sa spolieham na, na národ. Spolieham sa na ľudí, ktorí teraz dnes o 18.00 h pôjdu do miest a ja ich srdečne pozývam, aby išli a ukázali tomu Ficovi, tak ako mu ukázali pred rokmi, keď naozaj tu zavraždili novinára, ktorý sa nebál hovoriť pravdu, nebál sa hovoriť pravdu a už ste počuli, že Tibor Gašpar dal lustrovať tohto novinára. Počuli ste, kto bol na mieste tej vraždy, kto tam prišiel a ako sa to snažili tu ututlať a čo rozpráva Fico? Raz sa dozviete, my to vieme, kto zabil Kuciaka. No prečo to ešte nepovedal, prečo to teda nepovedal, prečo nie je ten človek, o ktorom Fico rozpráva, že je, že vie, kto ho zabil, prečo to nevieme? Absolútne, absolútne nechutné! Viete, ja, moje vystúpenia sú naozaj emotívne a ja sa priznám, naozaj, vyštudoval som herectvo, okrem toho som študoval fakultu telesnej výchovy a športu, som učiteľ a veľmi dobre rozumiem tým problémom o športe, veľmi dobre tomu rozumiem naozaj, viem, aké ťažké je teraz učiť, aké ťažké je byť učiteľ na základnej, vysokej alebo strednej škole. Ale moja emócia nie je v tom, že chcem ublížiť. Ja naozaj, mne tak žalúdok zodvihne, keď ich vidím, ako servilne sa menia na hlasovacie automaty, ktoré sú vďačné Ficovi za niečo, čo im sľúbil. Za fleky pre ich rodiny, za korupciu. Oni sú ochotní sa vzdať, ochotní sa vzdať svojho svedomia, svojho svedomia a viete, čo rozprávajú, ty blázon, ty šašo. Viete čo, hral som trikrát v trnavskom divadle šaša, ale nikdy v živote mi nemôžu povedať, že som, že som zlodej, nikdy v živote. Ale taký Gašpar, to nie je Gašpar, je to môj konškolák z vysokej školy a ak je pravda, tie obvinenia, čo sú o ňom a bojí sa tých obvinení, tak mi je ho ľúto, tak mi ho je ľúto, absolútne. A toho sa boja a opakujem, Fico musí čím skôr ten hnoj, ktorý má okolo seba, poupratovať. Veď je ich tam 120 obvinených, vyše 120 obvinených, a to nie sú také srandičky, že ukradol nejaký, niekto dve ryby, ale drevo v lese, to nie sú srandičky. Tam je zosnovanie skupín, tam sú, tam sú obrovské krádeže, kšefty, zopakujem to, stále to rád budem opakovať, my máme vo vedení Národnej rady ľudí, ktorí sú obvinení z korupcie, ľudí ktorí údajne zobrali 150-tisícové úplatky, len tak mihnutím oka a keď si to niekto premietne, keď si to naozaj niekto premietne, tak dostal ten 150-tisícový úplatok za to, že dohodil firme 15-miliónový kšeft. Potom ešte niekoľko rokov mala tá firma spravovať za 2 mil. ten kšeft, ale ten kšeft, keď prišiel nový minister, tak urobil, zrušil ten 15-miliónový a urobil ho za 28-tisíc. Každý reálne uvažujúci človek vie, že musel zobrať za to tých 150-tisíc v tej krabici od šampanského. Veď to predražil koľko? Šesťstonásobne, šesťstonásobne a toto sa tu bude diať, vládne zakázky. Nie za milión, ale dajme tam 20 mil., to dám ešte tomuto, tomuto, tomuto, tomuto. A to sa tu bude diať. Fico potrebuje očistiť svojich ľudí a ja preto budem stále apelovať na vás, milí kolegovia, využívajte to právo, rozprávajte, dávajte faktické, predĺžme to aspoň takto normálne zákonným spôsobom. A ďakujem vám za to, naozaj ďakujem, že sa nebojíte povedať. Viete, ja im nenadávam do debilov, nenadávam im do, nie, ja hovorím, že sú zlodeji. Ale to nemám z vlastnej hlavy, opakujem, Slováci, pozrite si nahrávku – Počiatek, Trnka na youtube, pozrite si nahrávku Počiatek, Trnka na youtube, čo rozpráva Počiatek. Počiatek v nahrávke rozpráva o tom, že Fico a Slota ukradli 2 mld. Ešte raz, ukradli 2 mld. Vy si myslíte, že klamal? Vy si myslíte, že esenesáci, že klamal, že Fico neukradol so Slotom 2 mld.? Ak ste čestní, aha, také bolo, že hm, ha. Ten Počiatek si vymýšľal, naozaj vymýšľal si? Čestný Fico neukradol so Slotom 2 mld., on vedel, že ho nahrávajú a na tej ďalšej nahrávke, kde Fico rozpráva, že mu podnikateľ, podnikateľ z východu rozpráva, že sa nemajú čoho báť, lebo Žilinka ich ochráni, generálny prokurátor. Áno, Fico ovláda, už ovláda políciu, ovláda Generálnu prokuratúru a musí ovládať špeciálnu prokuratúru alebo ju zruší, iné mu nezostáva, iné mu nezostáva, lebo tá špeciálna prokuratúra pracuje tak, ako sa má a nech mi ktokoľvek čo rozpráva, tak za našej vlády tá polícia mala naozaj ruky voľné, nikto im neprikazoval, čo majú robiť. Teraz? Už teraz vydali nariadenie vyšetrovateľom, že musia, pán Spišiak, počúvajte, verím, že o tom viete, musia nahlásiť každé vyšetrovanie, musia nahlásiť, koho idú vyšetrovať. Preboha, veď ako, čo keď ten Žiga zase dá nejaký úplatok niekde, veď to musíme vedieť, to sa musí stopiť, preboha! Alebo ten Peťo dostane, čo v krabici od šampanského? Rovno dostane za káričku mu donesú peniaze, to sa musí stopiť! Keby som ja mal takú sestru ako niektorý. Bože kupuje domy, byty, oj, keby ja som mal takú sestru a on má takú sestru, je tu taký človek. No, keď niečo, keď má obrovské peniažky, niečo nakradnuté, tak to moja sestra, moja sestra je úžasná, kúpila mi toto. Fúú, kto z vás má takú sestru? Toto je ono. Počuli ste, prerušte to, preboha, počuli ste, prerušte to, preboha! A to rozpráva ten, kto sem chodí vzadu a toto robí, pozrite sa! To je tá arogancia. Prerušte to, preboha! To chcete prerušiť, to chcete prerušiť, to chcete prerušiť, nič iné. Boja sa toho. Viete, oni sa boja toho, že čo rozprávate. Oni sa toho boja. Oni sa boja pravdy. Ničoho iného. Prerušte to, zrušte ich! To je dôležité. Neskutočné! No a predsedníctvo Národnej rady zobere vám, zobere vám faktickú a povie, no nabudúce ti ju dám. Alebo keď sme prosili Blahu, aby, prosili, keď sme mu hovorili fakty, teda v procedurálnych návrhoch, že vlastne naozaj porušuje, porušuje zákon. Im je to jedno. Oni ten zákon lámu a ohýbajú, ako oni chcú. Im je to jedno. To je naozaj hranatý valec, ktorý nemá problém, nemá, oni nemajú problém. Ale viete, čo spravia? Potom sa vám Pellegrini tuná škerí s Dubécim, teda pardon, nechcem hovoriť, že sa s ním, ale zavolá si ho a šupnem vás, hahaha. Jaký kamoško to je. Kamoško, ktorý ide zrušiť špeciálnu prokuratúru. To je ten princíp, keď vám niekto do tváre rozpráva, že nebojte sa, všetko bude v poriadku a za chrbtom vám vrazí dýku do chrbta. Ja niektorých mojich kolegov ja im to rozprávam, keď vidím ako tuná kšeftári, ktorí zarobil 1,7 milióna na kšeftoch a prídu za mojimi kolegami a veselo sa s nimi rozprávajú, viete, ja kývnem hlavou. Ale odmalička, odmalička, keď viem, že je niekto zlodej a kšeftár a nechce sa zmeniť a nezmení sa a vidím, že kradne ďalej, no sadnem si k nim a budem sa s ním veselo baviť, že veď sa nič nedeje, všetko je v poriadku? No nie, nie. Čestnému a slušnému človeku, ja mám neziskovú organizáciu, 30 rokov pomáham. Ale tomuto mám pomáhať? Ja vás prosím, milí občania, ešte raz, dnes o 18.00 h choďte do ulíc, choďte do ulíc, je to len a len na nás, na nikom inom, na nikom inom. A ja prosím vás, milá opozícia, spojme sa, lebo keď sa nespojíme, tak nás valec nieže prevalcuje, ale udusí. Ďakujem veľmi pekne. (Potlesk.)